Pietų Platas

Pietų Platas () – upė Jungtinėse Amerikos Valstijose, Kolorade ir Nebraskoje; pietinė Plato upės ištaka (Misūrio baseinas). Prasideda keliomis ištakomis vidurio Kolorade, Moskito kalnagūbryje, į pietvakarius nuo Denverio, Feirplėjaus apylinkėse. Aukštupyje teka į šiaurės rytus, Pietų Plato kanjonu prasigraužia pro Uolinių kalnų Priešakinį kalnagūbrį ir išsilieja į priekalnių lygumas. Toliau Nebraskoje teka lygiagrečiai su Šiaurės Platu, su kuriuo susilieja ties Nort Plato miestu ir sudaro Plato upę.

Didžiausi intakai: Klir Krikas, Bolder Krikas, Didysis Tompsonas, Sent Vreinas, Kaš La Puderis.

Žemupio slėnio plotis 3–16 km. Įrengta nemažai užtvankų (Čizmano, Čeri Kriko, Vienuolikos mylių kanjono, Antero), upės vanduo naudojamas drėkinimui (ypač Denverio apylinkėse).


Pagrindiniai miestai prie Pietų Plato: Denveris, Tornronas, Grilis, Fort Morganas, Sterlingas, Ogalala, Nort Platas.

Arapahai upę vadino Niinéniiniicíihéhe, lakotai Wašíŋ Wakpá, ispanai río Chato.

 Šaltiniai 

Kategorija:JAV upės
Kategorija:Koloradas
Kategorija:Nebraska